Buddhister søker etter beste evne å følge disse fem grunntankene, eller "treningsreglene" for etisk livsførsel: Avstå fra å skade levende vesener (drap, vold). Avstå fra å ta ting som ikke har blitt gitt (tyveri). Avstå fra utroskap og alle former for seksuelt misbruk og utnyttelser. (For munker og nonner gjelder fullt sølibat). Avstå fra å lyve, villede, bruke frastøtende språk, baktale eller føre generelt unyttig tomprat. Avstå fra rusmidler som forkludrer sinnet og fører til likegyldighet, og ofte fører til lettere brudd på de andre treningsreglene.